POLITINIO IR SAUGUMO KOMITETO SPRENDIMAS EUPOL KINŠASA/1/2004
2004 m. gruodžio 9 d.
dėl ES policijos misijos Kinšasoje (KDR), EUPOL „Kinšasa“, vadovo paskyrimo
(2004/931/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 25 straipsnio 3 dalį,
atsižvelgdamas į 2004 m. gruodžio 9 d. Tarybos bendruosius veiksmus 2004/847/BUSP dėl ES policijos misijos Kinšasoje (KDR), (1) ypač į jų 5 ir 8 straipsnius,
kadangi:
(1)
Bendrųjų veiksmų 2004/847/BUSP 5 ir 8 straipsniuose numatoma, kad Taryba įgalioja Politinį ir saugumo komitetą priimti atitinkamus sprendimus pagal Europos Sąjungos sutarties 25 straipsnį, įskaitant teisę skirti generalinio sekretoriaus - vyriausiojo įgaliotinio pasiūlymu misijos vadovą.
(2)
Generalinis sekretorius - vyriausiasis įgaliotinis pasiūlė skirti p. Adílio CUSTÓDIO,
NUSPRENDĖ:
1 straipsnis
p. Adílio CUSTÓDIO skiriamas ES policijos misijos Kinšasoje (KDR), susijusios su integruotu policijos padaliniu (IPP), (EUPOL Kinšasa) vadovu nuo misijos pradėjimo dienos. Iki tos dienos jis veikia kaip planavimo grupės vadovas.
2 straipsnis
Šis sprendimas įsigalioja jo priėmimo dieną.
Jis taikomas iki 2005 m. gruodžio 31 d.
Priimta Briuselyje, 2004 m. gruodžio 9 d.